## **Gimnazija Bežigrad**

**1. vaja**

# **ŠTETJE PROMETA**

***1. CILJ VAJE***

- Spoznati metodo zbiranja podatkov

- Opraviti štetje prometa ( pri tem bodite pozorni na prometno varnost)

- Analizirati dobljene podatke ter jih grafično prikazati

- Našteti in interpretirati vzroke za ugotovljeno stanje

- Povezati rezultate štetja prometa s funkcijo dela naselja, v katerem ste opravljali štetje

***2. POTEK VAJE***

V torek 09.09.2003 smo šteli promet. Odpravili smo se do križišča Linhartove in Topniške ceste. V križišču je po priloženih navodilih določenih osem števnih mest in sicer vsak dijak beleži vozila le v eni smeri in v enem delu ceste. Osem se nas je torej postavilo v križišče vsak na svoje števno mesto. Števna mesta sem označila na naslednji način: vodja križišča ima št. 1 in potem so v smeri urinega kazalca oštevilčena ostala mesta – razvidno tudi iz spodnje slike. Promet smo začeli šteti na znak vodje križišča in sicer vsi istočasno ob 12.32 in smo šteli 20 minut do 12.52. To je čas, ko so ljudje več ali manj na delovnih mestih tako da večje gneče ni bilo. Podatke o mimoidočih vozilih smo vpisovali v tabelo, ki je bila napisana na delovnih listih, ki smo jih prejeli pred začetkom vaje. Vozila smo ločili na kolesa motorna kolesa oziroma mopede, osebne avtomobile, osebne kombije, tovorne kombije, tovornjake, tovornjake vlačilce, avtobuse, traktorje.Razen tega smo opazovali ali je vozilo domače ali tuje registracije in še, če je polno oziroma prazno. Da je vozilo polno smo smatrali avto s štirimi potniki, avtobus z zasedenimi vsemi sedeži oziroma naloženo tovorno vozilo. Polna vozila smo označili s »+« nepolna pa z »l«. Po končanem štetju smo uredili vsak svojo tabelo in izpisali skupne rezultate po posameznih kategorijah.

Naše delo nam je oteževalo vreme saj je v času štetja začelo rahlo deževati.

**Tloris križišča** z označenimi števnimi mesti, poimenovanimi ulicami in označenimi smermi vožnje.

**Tabela**: podatki o številu vozil po posameznih kategorijah na vseh števnih mestih (št.m. = števno mesto )

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Št.m.1 | Št.m.2 | Št.m 3 | Št.m.4 | Št.m.5 | Št.m. 6 | Št.m.7 | Št.m.8 |
| Kolo | 3 | 4 | 4 | 2 | 0 | 0 | 0 | 0 |
| Motor | 0 | 0 | 0 | 0 | 1 | 0 | 1 | 1 |
| Avtomobil | 175 | 143 | 143 | 181 | 130 | 120 | 163 | 162 |
| Os.kombi | 4 | 3 | 3 | 7 | 9 | 2 | 5 | 7 |
| Tov.kombi | 7 | 6 | 6 | 5 | 3 | 5 | 3 | 4 |
| Tovornjak | 6 | 5 | 4 | 3 | 3 | 5 | 5 | 4 |
| Vlačilec | 1 | 0 | 0 | 1 | 0 | 1 | 1 | 0 |
| Avtobus | 4 | 4 | 4 | 4 | 3 | 4 | 0 | 2 |
| Traktor | 0 | 0 | 0 | 0 | 0 | 0 | 0 | 0 |

Na naslednji strani je pod točko tri zapisan komentar lasnih podatkov. Rezultati na katerih temelji komentar so na listu priloženem poročilu in sicer v **tabeli imenovani zbirni list.**

***3. KOMENTER LASTNIH PODATKOV***

Mimo mojega števnega mesta, to je števno mesto številka 4, sta se peljali le dve kolesi in nič motornih vozil, kar je morda posledica ure štetja ( 12.32 do 12.52) - takrat so učenci in dijaki, ki bolj množično uporabljajo ta prevozna sredstva še v šolah. Po vsej verjetnosti pa je imelo precejšen vpliv na to predvsem vreme saj je v času štetja začelo rahlo deževati. Mimo mene se je peljalo 181 osebnih avtomobilov, ki povečini niso bili povsem polni. Polnih je bilo namreč le osem avtomobilov. To je najbrž posledica tega, da imajo danes družine pogosto po dva ali celo več avtomobilov in tako za vsakdanje opravke in za na delo več ali manj uporablja vsak svoj avtomobil in posledično ti niso polno zasedeni. Avtobusi so bili štirje in niso bili polno zasedeni kar je najbrž posledica časa štetja saj so ljudje takrat v šolah oziroma na delovnih mestih. Traktorjev ni bilo saj smo šteli sredi mesta kjer v bližini ni nikakršnih vasi s kmetijami.Ravno tako ni bilo tujih vozil. Situacija bi bila morda drugačna, če bi šteli mesec ali dva prej, v času turistične sezone in bi bilo tako več možnosti zato, da bi opazili kakšno tuje vozilo. Sedaj, ko pa je turistične sezone konec smo imeli zato da bi se mimo nas peljalo tuje vozilo možnosti še manj.

***4. ANALIZA REZULTATOV CELOTNEGA KRIŽIŠČA***

Ko primerjam rezultate svojega števnega mesta z rezultati na ostalih števnih mestih ugotavljam, da smo vsi zabeležili največ osebnih avtomobilov, kar najbrž ni presenetljivo saj je to najbolj množično rabljeno prevozno sredstvo.

Največ avtomobilov sva naštela na števnem mestu št. 1 in števnem mestu št. 4. Smeri obeh števnih mest pa vodita v isto smer in tako lahko sklepamo, da je ta smer najbolj obremenjena, kar je morda posledica tega, da vodi proti velikemu nakupovalnemu središču. Iz karte števila vozil na vseh števnih mestih je tudi razvidno, da so puščice na Linhartovi rahlo debelejše od tistih na Topniški torej je Linhartova malce bolj obremenjena od Topniške.

Vseh ostalih vozil je bilo v primerjavi z osebnimi avtomobili zelo malo. Vzroke za majhno število koles in motorjev sem naštela že zgoraj (vreme in pa ura štetja).

Tudi avtobusov je bilo malo. Situacija bi bila najbrž drugačna, če bi šteli v času jutranje ali popoldanske konice saj je, kot lahko preberemo na spletni strani ljubljanskega potniškega prometa, obseg potniškega prometa takrat največji.

O obremenjenosti križišča na splošno težko govorimo saj moramo upoštevati različne okoliščine. In sicer čas ; križišče je bilo gotovo manj obremenjeno kot v času jutranje ali popoldanske konice in bolj obremenjeno kot ponoči. Na drugi strani pa moramo upoštevati tudi to, da smo šteli v času delovnega dne sredi leta in ne v času počitnic ali praznikov. Obremenjenost križišča se torej spreminja. Lahko pa rečemo, da je bil promet v opazovanem križišču v času štetja tekoč in ni bilo nikakršne gneče, torej bi lahko rekli,da je bilo križišče zmerno obremenjeno.